חברתית ומשפחתית: צבעים, איתור מצוקות, מוכנות לכיתה א', ADHD, דימוי גוף והשמנה, התמודדות עם גירושין ועוד.
רגשיים, חברתיים וקוגניטיביים.
מסלולי אוקטובר 2019 מלאים! החלה ההרשמה למועד מרץ 2020!
קורס פענוח ציורי ילדים (שנה א') הינו חלק מלימודי תעודה במרכז הישראלי לפענוח ציורי ילדים והדרכת הורים יצירתית בהנהלת מיכל וימר, תרפיסטית בהבעה ויצירה. בסיומה של שנה א' קיים מסלול המשך ובו מתבצעת הכשרה מתקדמת בפענוח ציורי ילדים והדרכת הורים יצירתית. המבנה הייחודי של הקורס מאפשר למשתתפים בו להתמקד בציורי ילדים ו/או ציורי בני נוער ומבוגרים. הקורס מועבר בשיטה חווייתית ומשלב מדי שיעור התנסות אישית בפענוח ציורים, מצגת רחבה של ציורי ילדים ולימוד כלים חדשניים לאבחון ציורים בכל הגילאים. כל זאת, במטרה לצייד כל אחד ואחת מהתלמידים שלנו במגוון רחב של כלים לעבודה בהמשך. במהלך הקורס מקבלים התלמידים חניכה אישית ממוקדת.
מה לומדים בשנה א'?
משמעותם של ציורי עץ וציורי בית בקרב ילדים ובני נוער.
הלימודים מוכרים לגמול רשות מטעם משרד החינוך | החזר כספי חלקי מטעם קרנות ההשתלמות הלימודים במרכז מוכרים גם לפורשי משרד הביטחון ובידינו מספר ספק מעודכן. היקף המסלול המלא הינו 265 שעות אקדמיות (לא כולל שעות פרקטיקום). משך המסלול המלא – שלבים א', ב' ג' וד' – שנתיים מלאות שבמהלכן ילמדו כלים לשכלול יכולות בפענוח ציורי ילדים ופתרונות בעבודה יצירתית עם הורים. ** למצטיינים תינתן האפשרות להצטרף לצוות המרכז.
תכני הקורס – היקף הנושאים הנלמדים הקורס שלנו מקיף קשת רחבה של נושאים – החל בקשב וריכוז ויחסי אחים, דרך תפקוד בגן ובבית הספר ועד למקרים מורכבים שמגיעים לבתי משפט. מדי שיעור נתבונן בעשרות דוגמאות מהאוסף הפרטי של המרכז – ציורים מקוריים של ילדים מטווח רחב של גילאים שמבטאים באופן ייחודי את מגוון הנושאים הנלמדים.
חניכה וסטאז' – לימוד פרטי ושיפור היכולות הקורס כולל חניכה אישית ותרגול על אוסף הציורים הפרטי שלנו. תהיה לך הזדמנות ללמוד על עצמך ובמידת הצורך לקבל מענה על שאלות הקשורות לילדך הפרטי.
אופי הלימוד – פענוח ציורי ילדים זו שפה. השיטה שלנו מורכבת מסדנאות תרגול חווייתיות: בזוגות, בקבוצות קטנות ובאופן יחידני. כמות התרגול המוצעת לכם בקורס נרחבת ביותר, כי זוהי הדרך היעילה ביותר לרכישת המיומנות בפענוח ציורי ילדים. יש מי שלומד טוב בקבוצה ויש מי שזקוק לתרגול פרטני. בקורס תוכלו ליהנות משתי האפשרויות.
איכות ההדרכה – היכרות אקדמית וניסיון בשטח קורס פענוח ציורי ילדים מועבר באופן אישי ע"י מיכל וימר, תרפיסטית בהבעה ויצירה ומומחית בפענוח ציורי ילדים, בעלת ניסיון של למעלה מ 15 שנים בתחום. בשנים האחרונות העבירה בהצלחה עשרות קורסים ומאות בוגרים וזאת לצד ייעוצים אישיים למשפחות הפונות באופן קבוע בנושאים מגוונים.
איכות הדוגמאות – המקצועיות שלך בעתיד תלויה בציורים שתראו בקורס. אנו מבטיחים להציג בפנייך דוגמאות נדירות, מגוונות, מגילאים שונים ומכל רחבי העולם.
התנסות אישית – למידה אישית היא למידה חווייתית בכל אחד מהמודלים הנלמדים בקורס – בין אם מודלים קלאסיים כמו ציורי עץ, ובין אם מודלים שפותחו במיוחד במרכז שלנו כמו אבחון באמצעות צבעים – נשב יחד במעגל ונבין כיצד ניתן לפתור בעיות נפוצות בחיי ילדים בדרכים חדשות, באמצעות ההתבוננות בציורים.
רקע אקדמאי – פענוח ציורי ילדים אינו מבוסס על אינטואיציה אלא על שיטות מסודרות. הלמידה בקורס מושתתת על מאגר מחקרים אקדמי עדכני. לכך מצטרפים מחקרים שבוצעו באופן ייחודי ע"י מיכל וימר אשר כוללים למעלה מ 300 ילדים בכל מחקר. למרות שהלמידה היא ברמה אקדמית, היא נשארת חווייתית ומעניינת. כל מסקנות המחקרים מוצגות בדרך פשוטה, הגיונית ובגובה העיניים.
קבוצת הלמידה – לימודים בקבוצה הם לימודים חווייתיים ומעשירים במיוחד. הרכב הקבוצה בקורס הוא הטרוגני, כך שלצד למידה מובנית מתקיימת הפריה הדדית של שאלות, הנובעות ממקורות היכרות מגוונים עם ילדים ומשפחות. כך, כל משתתף זוכה להעצים את יכולותיו ולשפר את המיומנות שלו בפענוח ציורי ילדים לאורך כל תקופת הקורס.
הכרה לגמול והחזרים כספיים – לימוד במקום איכותי ובהנחה. המרכז שלנו מוכר במסגרות שונות כמו משרד החינוך – הגף להשתלמויות לעובדי הוראה – ומשרד הביטחון. מעבר להחזר הכספי, לימודים כאלה ייחשבו לכם כיוקרתיים יותר וישפרו את הסיכוי שלכם להצליח ולהתקבל לעבודה בתחום.
לימודי המשך והסמכה – אופק לימודי וכלים להדרכת הורים בשילוב פענוח ציורי ילדים.